Ohjelman ovat kustantaneet Joyce Meyerin työn tukijat.
Sinua odottaa hieno tulevaisuus!
Menneisyytesi ei määritä tulevaisuuttasi.
Mutta jos takerrut menneeseen, et löydä sinulle tarkoitettua tulevaisuutta
ILOA ARKEEN Murtaudu uuteen alkuun. Osa 1/2
Puhun aiheesta syvemmälle ja eteenpäin ponnistelu.
Ette taputtaneet, enkä odottanut teidän niin tekevänkään.
Aioin kutsua teemaa syvemmälle ja eteenpäin liukumiseksi.
Liukuminen on kivempaa kuin ponnistelu.
En nyt aio syyttää ketään henkilökohtaisesti, -
mutta nykyään ihmiset eivät tunnu niin sitkeiltä kuin ennen.
Meillä on niin paljon elämää helpottavia kojeita.
Puhelimella soittaminenkin oli ennen vaivalloisempaa.
Hämmästyttävää, millaista se on nykyään.
Kun aloin tutkia ja opettaa Sanaa, -
puheen laatiminen oli vaivalloista.
Ei ollut internetiä, josta olisi nähnyt kerralla kaikki jakeet, -
joissa esiintyi esim. sana synti. Piti olla kaiken maailman sanakirjoja.
Yhden puheen valmisteluun saattoi mennä seitsemän tuntia.
Pidämme helppoudesta.
Mutta liiallinen helppous on haitaksi.
Elämässä tulee myös vaikeita aikoja.
Silloin joko antaa periksi tai alkaa ponnistella.
Ponnistelulla tarkoitetaan paineen vastustamista.
Kun vihollinen käy kimppuusi, et suostu tappioon, vaan vastustat.
"Tiedän, mitä Sana opettaa.
Aion saada sen, mitä siellä luvataan. En aio antaa periksi."
Sain juuri äsken sydämelleni erään ajatuksen.
Täällä on varmaan ihmisiä, jotka kokevat, -
että siitä on kauan, kun Jumala viimeksi toimi elämässäsi.
Odotat odottamistasi, -
muttet näe muutosta itsessäsi etkä olosuhteissasi.
Mutta sanon sinulle: Jumala toimii kyllä, jos vain uskot.
Jumala toimii, kunhan vain uskot.
Vaikket näe etkä koe mitään, se ei tarkoita sitä, etteikö Jumala toimisi.
On tärkeää ettet masennu etkä lyö hanskoja naulaan.
Ehkä sanoit tänään, ennen kuin tulit tänne: -
"Herra, puhu minulle Joycen kautta, muuten luovutan."
Jumala sanoo: "Älä luovuta!"
Jumala tekee työtään.
Moniko teistä odottaa jotain?
Odotamme kaikki jotain: paranemista, läpimurtoa, hengellisen työn kasvua, -
avioliittoa... tai naimattomuutta, -
lasten saantia tai lasten lähtemistä kotoa.
Lapsilla oli tapana lähteä 18-vuotiaana.
Nyt 40-vuotiaatkin ovat vielä kotona. Heidän lähtöään pitää oikein rukoilla!
Odotitpa mitä tahansa, jos et luovuta, -
Jumala antaa sinulle sen, mitä pyydät, tai jotain paljon parempaa.
Haluan, että ymmärrätte tämän, ennen kuin jatkan.
Olen antanut periksi miljoona kertaa mutta Jumala ei salli minun luovuttaa.
Hän nostaa meidät taas jaloillemme.
Meidän pitää oppia murtautumaan asioihin ja niiden läpi.
Meidän on ymmärrettävä tämä periaate.
Munassa olevalla kotkanpoikasella on nokkansa kärjessä hammas.
Sitä ei löydy aikuisilta linnuilta.
Kun on aika kuoriutua, poikanen hakkaa munankuorta hampaalla.
Hakkaaminen tuntuu kestävän iät ja ajat.
Jos poikasta yrittää auttaa, -
siitä tulee heikko, ei sellainen, joksi Jumala sen tarkoitti.
Ponnistelu kuoren murtamiseksi ja elämän löytämiseksi -
auttaa poikasia pärjäämään myöhemmin elämässä.
Älä siis päästä lapsiasi liian helpolla, -
koska heidän on hyvä käydä läpi koettelemuksia -
selviytyäkseen myöhemmin elämän suurista vaikeuksista.
Innoton toivominen ei auta.
"Voi, kunpa sitä ja sitä tapahtuisi..."
Ruikuttaminen ei auta, vaan meidän pitää murtautua.
Viini puristetaan rypäleistä puristamossa.
Raamatussa viini kuvaa usein voimaa.
Esimerkiksi uutta viiniä ei panna vanhoihin leileihin.
Eli uutta voimaa ei voi antaa sellaiselle, -
joka on yhä kiinni vanhoissa tavoissa.
Sinua odottaa hieno tulevaisuus.
Menneisyytesi ei määritä tulevaisuuttasi, -
mutta jos takerrut menneeseen, et löydä sinulle tarkoitettua tulevaisuutta
Puhumme tänään uusista aluista.
Ensin minun täytyy alustaa ponnistelua eli murtautumista.
Elämä ei tule aina olemaan helppoa.
Joskus on odotettava, toisinaan ponnisteltava asian läpi.
Kyllä Jumala meitä aina armossaan auttaa, -
muttei se tarkoita sitä, että Jumala tekisi kaiken puolestamme.
Pelastumme armosta uskon kautta.
Jumalan armo on tarjolla kaikille, mutta kaikki eivät usko eivätkä pelastu
"Tapahtukoon sinulle uskosi mukaan." Meille jää aina oma osuutemme.
Elämä olisi tylsää, -
jos Jumala tekisi kaiken puolestasi.
Jumala haluaa meidän olevan kanssaan yhteistyössä, -
jotta hänen suunnitelmansa toteutuisi.
Menneisyys pyrkii vetämään meitä taaksepäin magneetin tavoin.
Yrittääkö vihollinen koskaan vetää sinua vanhoihin tottumuksiin?
Ei riitä, että ponnistelee irti pahasta. Pitää myös ponnistella kiinni hyvään.
Otetaan esimerkiksi rauha. Kasvuympäristössäni ei ollut rauhaa.
Ennen Davea en edes tiennyt, mitä rauhalla tarkoitettiin.
Kaikki perheessäni olivat häiriintyneitä, -
vaikkemme sitä sanaa tunteneetkaan. Hyvin häiriintyneitä.
Isä käytti minua hyväkseen. Äiti tiesi mutta pelkäsi puuttua asiaan.
Veljeni lähti merivoimiin 17-vuotiaana. Palatessaan hän oli huumekoukussa.
Lopulta hän riisti oman henkensä, -
koska hän ei päässyt vapaaksi. Hän ei ponnistellut vaan luovutti.
Hän olisi halunnut kaiken valmiina.
Otimme hänet kotiimme neljäksi vuodeksi.
Hän lähti töihin, jos hänet herätettiin ja käskettiin lähtemään töihin.
Mutta jos häntä ei herätetty, hän jäi nukkumaan eikä mennyt töihin.
Pitää olla omatoiminen. Älä soita jollekin ja kysy, missä joku jae on.
Etsi se itse! Tee työtä asian eteen!
Jos näet vaivaa, muistat itsekin, missä mikin jae on.
Et saa Jumalan sinulle suunnitelmaa tulevaisuutta, -
jos luulet, että se tipahtaa syliisi, kun vain vähän rukoilet.
Joillekin teistä on varattu mahtavia asioita.
Mutta mitä enemmän Jumala tahtoo sinua käyttää, -
sitä enemmän vihollinen sinua vastustaa.
Uusi asema, uusi riivaaja.
Jotkut teistä pyytävät Jumalalta lisää jotain.
Mutta jos pyytää lisää siunausta, saa myös usein lisää vastustusta.
Jumala sanoi eräänä aamuna: "Ole hyvin varovainen puheissasi, -
koska avaan sinulle suuren mahdollisuuksien oven, -
mutta mukana tulee myös monta vastustajaa.
Mahdollisuuksien mukana tulee myös vastustajia.
Kun Jumala tahtoo meitä ylentää, lihamme pitää alentua.
Luulin jo varovani puheitani, mutta ilmeisesti en varonut tarpeeksi.
Mitä enemmän Jumala käyttää, sitä tilivelvollisempia on oltava.
Te varmaan kaikki hallitsette puheenne täydellisesti.
Matt. 7:13-14 on hieno kohta: -
"Menkää ahtaasta portista sisälle.
Sillä se portti on avara ja tie lavea, joka vie kadotukseen, -
ja monta on, jotka siitä sisälle menevät..."
Katsotaan kohtaa huolella, jotta ymmärtäisimme sen.
"Menkää ahtaasta portista. Sen ahtauttaa paine."
Niin sanoo engl. AMPC-käännös.
"Se tie on kapea ja yhteen puristettu, joka vie elämään, -
ja harvat ovat ne, jotka sen löytävät."
Leveällä tiellä on helppo olla.
Jumala sanoi: "Leveällä tiellä on tilaa kaikille lihallisille ongelmille."
Aiot olla lihallinen ja vaeltaa leveää polkua.
Ihminen pääsee taivaaseen, jos uskoo, ei siksi, että elää täydellisesti
Emmekä me koskaan täydellisesti osaakaan elää.
Mutta jos uskova pysyy lihallisena koko elämänsä ajan, -
hän ei vie ketään mukanaan taivaaseen, jos sinne itse pääseekin.
Hänen todistuksensa on heikko, eikä kukaan tule uskoon hänen kauttaan.
Mutta hän ei nauti elämästä, koska lihassa emme voi nauttia elämästä.
Liha valehdellen väittää, että nauttisimme elämästä enemmän, -
jos toimisimme, niin kuin meistä tuntuu.
Mutta tunteiden seuraaminen ei johda onneen vaan kadotukseen.
Eniten ihmiset kertovat minulle siitä, miltä heistä tuntuu.
"Minusta tuntuu, ettei kukaan minua rakasta."
Jumala sanoo satoja kertoja, että hän rakastaa sinua.
Siitä voi aloittaa.
En kuuntele tunteitani. Elän niiden toisella puolella.
Eli jos tahdomme olla kaidalla polulla, meidän on vähän ponnisteltava.
Eräs nainen oli kärsinyt verenvuodosta vuosia -
ja käyttänyt kaikki rahansa lääkäreihin tuloksetta.
Hän ponnisteli väkijoukon läpi. Ajatellaanpa hieman.
Suljin silmäni ja ajattelin naista ja väkijoukkoa.
Väkeä oli varmaan paljon, ja he olivat tiiviisti Jeesuksen ympärillä.
Mielestäni nainen ei ollut kovin iso.
Hän oli pieni nainen, joka on sairastanut pitkään.
Olisi ollut helppoa ajatella: "En minä tuosta läpi pääse."
Jotkut luovuttavat jo ennen kuin yrittävätkään.
Kun näet jotain vaikeaa, älä sano, ettet pysty siihen.
Sano: "Jos Herra haluaa minun ryhtyvän tuohon, -
kaiken minä voin Kristuksessa, joka minua vahvistaa."
Taputamme tuolle jakeelle, mutta luetaanpa tarkasti.
"Kaiken minä voin Kristuksessa, -
joka antaa meille voiman." Hän antaa kyvyn, mutta meidän tulee toimia.
Haluan korostaa, etten nyt puhu lihan teoista.
En tarkoita sitä, että meidän pitäisi itse saada asiat tapahtumaan.
Älä yritä tehdä mitään ilman Jumalaa. Tarvitsemme häntä kaikkeen.
Mutta tarvitsemme muutakin.
Kun Jumala kehottaa sinua tekemään jotain tai pidättäytymään jostain, -
on tärkeä olla kuuliainen, olipa asia helppo tai ei.
Haluan lausua erään tärkeän asian. Saatan toistaa sitä viikonlopun aikana.
Sanon ensin vaikean osuuden.
Mutta jos ymmärrät asian ja sitoudut siihen, onnistut varmasti.
Pitää alkaa toimimaan oikein jo silloin, -
kun vielä tuntuu pahalta.
Moniko teistä pelaa golfia? Dave, käsi ylös.
Ei kovin moni. Fiksu päätös.
Dave on kova golfaamaan. Pelasin hänen kanssaan 20 vuotta, -
mutta sain kyynärpäähän jännetulehduksen.
Se vei myös paljon aikaa, enkä ehtinyt pelata enää.
Golflyönti on maailman hankalin asia.
Ei uskoisi, että pitää vääntää itsensä sellaiseen asentoon, -
jotta saisi pallon kulkemaan suoraan.
Kun Dave opetti minua pelaamaan golfia, en uskonut, -
että voisin siinä oudossa asennossa saada pallon kulkemaan suoraan.
Tuntuu vähän samalta, kun päättää tehdä jossain asiassa oikein.
"Miksi pitäisi kohdella tuota ihmistä ystävällisesti, -
sen jälkeen miten hän on minua kohdellut?"
"Että mitä, Herra?
Tämä mies lähti seurakunnasta ja vei 20 perhettä mukanaan.
Ja sinä haluat minun ostavan hänelle uuden äänentoistojärjestelmän?"
Jumalan valtakunnassa asiat ovat nurinpäin, -
jotta ne olisivat meidän elämässämme oikein päin.
Ensimmäiset tulevat viimeisiksi ja viimeiset ensimmäisiksi.
Jos haluat lisää, sinun pitää antaa. Jumalan matematiikka...
...toimii, muttei siitä sen enempää.
Puske kipeiden tunteiden läpi ja toimi, niin kuin pitää, -
vaikka tuntisit vielä kipua.
Et voi odottaa, kunnes tuntuu oikealta.
Monikohan täällä on suutuksissaan jollekulle?
En pyydä käsien nostoa, koska tiedän jo prosenttiosuuden.
Olen kysynyt sitä niin moneen kertaan. Osuus on 70-80 prosenttia.
Ja tulit tänne odottamaan ihmettä!
Haluat parantumisen, läpimurron, hengellisen tehtävän -
tai ylennyksen työpaikalla.
"Jos vain antaisit anteeksi sille ihmiselle.
Päästä irti. Jätä kauna. Anna asia minun käsiini.
Anna minun olla hyvityksesi. Anna minun palkita sinut."
Jos lakkaat loukkaantumasta joka asiasta ja annat ihmisille anteeksi, -
saat hämmästyä, mitä Jumala tekee elämässäsi.
Ehkä sinulla on syy olla suutuksissasi mutta sinulla ei ole oikeutta siihen.
Jumalallahan olisi syytä olla vihainen meille kaikille.
Kuitenkin hän osoittaa meille armoaan kerta toisensa jälkeen.
"Mutta kun se on niin vaikeaa! Et tiedä, mitä hän minulle teki!
Ei kai Jumala odota minun antavan hänelle anteeksi!"
Kyllä muuten odottaa. Niin Sana kehottaa vaikka kuinka monta kertaa.
Emme saa rukousvastauksiakaan.
Hukkaamme vain aikaamme, -
jos rukoilemme viha sydämessä. Niin Raamatussa sanotaan.
Jumala vastaa rukouksiin, mutta jos meillä on jotain jotakuta vastaan, -
kauna pitää jättää.
Emme voi valikoida Raamatusta vain meille sopivia jakeita.
Jos Raamatusta valitsee jakeita sieltä täältä ja yhdistelee ne, -
voi saada vaikka minkälaisia opetuksia. Pitää lukea koko kirja.
En sano tätä itseäni surkutellakseni tai myötätuntoa pyytääkseni, -
mutta te ette voi kuvitella, mitä tämä tehtävä on maksanut.
Enkä puhu nyt rahasta. Sitäkin työ kyllä vaatii.
Puhun siitä, että on maksanut hirveästi päästä sieltä missä olin, -
tähän pisteeseen.
Sydämessäni oli hirveä kapina miehiä vastaan.
Kun Jumala sanoi, että minun pitäisi olla vaimona alamainen, hirmustuin.
Aloin kapinoida.
Koettelemukset saavat aikaan kärsivällisyyttä, -
mutta ne saivat minussa aikaan monta muuta asiaa ennen kärsivällisyyttä.
Moniko teistä rouvista ei saa kymppiä alamaisuudesta?
Mutta meistä kapinointi avioliitossa on hyväksyttävää.
"Ajathan ovat muuttuneet."
En tarkoita kynnysmatoksi rupeamista -
vaan alamaisuutta auktoriteeteille yleensä.
Jos haluat epätoivoisesti muutosta elämääsi, -
nämä asiat kannattaa ottaa vakavasti.
En tiennyt, mitä rauha tarkoitti, ennen kuin tapasin Daven.
Kun olin katsellut hänen vakauttaan muutaman vuoden, -
aloin haluta samaa.
En halunnut tunteideni kulkevan ylös alas -
enkä halunnut raivostua joka asiasta.
Halusin rauhaa.
Aloin rukoilla: "Herra, anna minulle rauhaa! Anna rauhaa! Anna jo!"
Mikään ei muuttunut, koska Jeesus sanoi: "Jätän teille rauhani.
Lakkaa sinä hermostumasta asioista."
Hän on jo antanut meille, mitä tarvitsemme.
Meidän pitää vain aktivoida se.
Minulta se kesti muutaman vuoden, mutta olin päättänyt elää rauhassa.
Aloin miettiä, mitkä asiat saivat minut tolaltani.
Piti kohdata ongelmat.
Joskus hermostuu ja suuttuu, ennen kuin edes ymmärtää, mitä tapahtuu.
Pitää pysähtyä kysymään, mikä ongelman juuri on.
Joku voi surra sitä, mitä menetti 20 vuotta aiemmin.
Siksi hän reagoi vihaisesti.
Pitää oppia päästämään irti menneestä -
ja ottamaan Jumalalta vastaan uusi alku, joka hänellä on kaikille varattu.
Saat aloittaa uudelleen.
Ei elämäsi ole umpikuja. Ei se ole vielä ohi.
Et ole liian vanha. Älä vain yritä vetää sitä korttia esiin.
Täytän kohta 76, mutta täällä vain yhä opetan.
Tietenkin on muutama asia, jotka eivät suju kuten ennen.
Saan nykyään kokousten pitoon apua.
Mutta olen luvannut Jumalalle kaiken, mitä minussa on.
Älä sano, että olet liian vanha tai että sinulla on liikaa lapsia.
Lähdin hengelliseen työhön, kun minulla oli 3 teini-ikäistä ja vauva.
Älä väitä, että joku asia on liian vaikea.
Jumalalle kaikki on mahdollista.
Jumalalla on sinua varten uusi alku.
Päästä siis irti menneestä ja kurottaudu kohti tulevaa.
Haasteita tulee, mutta muista, mitä Sanassa sanotaan: -
"Kaikki minä voin hänessä, joka minua vahvistaa."
Suomennos: Annamari Kortelainen